ai4bharat/Pralekha huggingface dataset:
మంత్రిమండలి
మెస్సర్స్ రాష్ట్రీయ కెమికల్స్ & ఫర్టిలైజర్స్  కు చెందిన భూమి ని ముంబయి మెట్రో పాలిటన్ రీజనల్ డివెలప్మెంట్ అథారిటీ  కి బదిలీ చేసేందుకు ఆమోదం తెలిపిన మంత్రివర్గం
మెస్సర్స్ ఆర్సిఎఫ్ కు చెందిన భూమి ని మ్యునిసిపల్ కార్పొరేశన్ ఆఫ్ గ్రేటర్ ముంబయి  కి బదలాయించేందుకు; మరియు ఎమ్ఎమ్ఆర్డిఎ/ఎమ్సిజిఎమ్ కు భూమి ని బదిలీ చేసినందుకు బదులుగా అందుకున్న/అందవలసివున్న ట్రాన్స్ఫరబుల్ డివెలప్మెంట్ రైట్  సర్టిఫికెట్ విక్రయానికి కూడా
ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం మెస్సర్స్ రాష్ట్రీయ కెమికల్స్ & ఫర్టిలైజర్స్ లిమిటెడ్  కు చెందిన భూమి ని ముంబయి మెట్రో పాలిటన్ రీజనల్ డివెలప్మెంట్ అథారిటీ కి బదిలీ చేసేందుకు; మెస్సర్స్ ఆర్సిఎఫ్ కు చెందిన భూమి ని మ్యునిసిపల్ కార్పొరేశన్ ఆఫ్ గ్రేటర్ ముంబయి కి బదలాయించేందుకు; మరియు ఎమ్ఎమ్ఆర్డిఎ/ఎమ్సిజిఎమ్ కు భూమిని బదిలీ చేసినందుకు బదులుగా అందుకున్న/ అందవలసివున్న ట్రాన్స్ఫరబుల్ డివెలప్మెంట్ రైట్  సర్టిఫికెట్ విక్రయానికి ఎక్స్-పోస్ట్ ఫ్యాక్టో ఆమోదం తెలిపింది.
పూర్వరంగం:
ఆర్సిఎఫ్ భారతదేశం లోని ప్రభుత్వ రంగం లో గల అగ్రగామి ఎరువులు మరియు రసాయనాల తయారీ కంపెనీ లలో ఒకటి గా ఉంది. దీనిని 1978వ సంవత్సరం మార్చి నెల 6వ తేదీ నాడు అంతకు పూర్వం ఉన్నటువంటి ఫర్టిలైజర్ కార్పొరేశన్ ఆఫ్ ఇండియా లిమిటెడ్ ను పునర్వ్యవస్థీకరించి నెలకొల్పడమైంది. ప్రస్తుతం ఆర్సిఎఫ్ అధీకృత మూలధనం 800 కోట్ల రూపాయలు గాను, చెల్లించిన మూలధనం 551.69 కోట్ల రూపాయలు గాను ఉంది. 1997 వ సంవత్సరంలో ఈ కంపెనీ కి ప్రతిష్టాత్మక ‘మినీ రత్న’ హోదా ను ఇవ్వడం జరిగింది. ఆర్సిఎఫ్ కు చెందిన 48,849.74 చ.మీ. భూమి ని ఎమ్ఎమ్ఆర్డిఎ సేకరించి ఈస్టర్న్ ఫ్రీ వే - అనిక్ పంజ్ రాపోల్ లింక్ రోడ్డు  నిర్మాణాన్ని పూర్తి చేసి, 2014వ సంవత్సరం లో ప్రజా వినియోగానికి గాను ప్రారంభించింది.
ఇందులో 8265 చ.మీ. ల భూమి ఎటువంటి చిక్కులు లేని/ విముక్త భూమి కి గాను ఒక తాత్కాలిక సహాయం గా ఎమ్ఎమ్ఆర్డిఎ 1.11.2017 నాడు 16530 చ.మీ. లకు గాను జారీ చేసిన టిడిఆర్ సర్టిఫికెట్ ను ఆర్సిఎఫ్ స్వీకరించింది. 40584.74 చ.మీ. ల విస్తీర్ణం కలిగిన రుణ గ్రస్త భూమి కి గాను టిడిఆర్/నష్ట పరిహారం కోరుతూ ఆర్సిఎఫ్ వేసిన దావా పై మధ్యవర్తి ఒక నిర్ణయాన్ని వెలువరించవలసివుంది.
ఎమ్సిజిఎమ్ యొక్క ముంబయి అభివృద్ధి ప్రణాళిక లో నుండి ఆర్సిఎఫ్ కాలనీ కి చెందిన అంతర్గత రహదారులను తొలగించాలంటూ ఆర్సిఎఫ్ దీర్ఘకాలంగా ఎమ్ సిజిఎమ్ ను పట్టు బట్టుతూ వస్తోంది. అనంతర కాలంలో పరస్పరం అంగీకారం కుదిరిన నియమ నిబంధనలకు లోబడినటువంటి నష్ట పరిహారం గా టిడిఆర్ కు బదులుగా దాదాపు 16000 చ.మీ ల భూమి ని  18.3 మీటర్ల డిపి రహదారి నిర్మాణం కోసం అప్పగించేందుకు ఆర్సిఎఫ్ అంగీకరించింది.
ప్రతిపాదిత ఆర్సిఎఫ్ టౌన్ శిప్ కు ఎదురుగా 331.96 చ.మీ. ల మేరకు ఆర్సిఎఫ్ భూమి ని పబ్లిక్ రోడ్డు విస్తరణకై రిజర్వు చేస్తున్నట్లు అభివృద్ధి ప్రణాళిక లో ఎమ్సిజిఎమ్ చూపించింది. ఎమ్సిజిఎమ్ యొక్క 1991 నాటి డివెలప్మెంట్ కంట్రోల్ రూల్స్ ప్రకారం, భూమి ని రిజర్వు చేసినట్లయితే భూమి ని రోడ్ సెట్ బ్యాక్ ఏరియా గా ఎమ్సిజిఎమ్ కు విధ్యాత్మకంగా వదులుకోవలసివుంటుంది.
(
పెట్రోలియం- సహజ వాయువుల మంత్రిత్వ శాఖ
ప్రధానమంత్రి ఉజ్వల్ యోజన  లబ్ధిదారులకు ఉచిత సిలిండర్ల పంపిణీని వేగవంతం చేయాలని ఓ.ఎం.సి.లకు పిలుపునిచ్చిన శ్రీ ధర్మేంద్రప్రధాన్
ప్రధానమంత్రి ఉజ్వల్ యోజన లబ్ధిదారులందరికీ ఉచిత రీఫిల్స్ పంపిణీని వేగవంతం చేసేందుకు ఎల్.పి.జి. సిలిండర్ సరఫరా గొలుసులోని వారందరూ శ్రద్ధగా మరియు క్రమపద్ధతిలో పని చేయాలని పెట్రోలియం మరియు సహజవాయువు మరియు ఉక్కు శాఖ మంత్రి శ్రీ ధర్మేంద్ర ప్రధాన్ పిలుపునిచ్చారు. ప్రధాన మంత్రి గరీబ్ కళ్యాణ్ యోజన కింద, రాబోయే 3 నెలల్లో 8 కోట్లకు పైగా పి.ఎం.యు.వై. లబ్ధి దారులు ఈ 3 సిలిండర్లను పొందడానికి అర్హులు.
దేశవ్యాప్తంగా ఉన్న ఆయిల్ మార్కెటింగ్ కంపెనీల జిల్లా నోడల్ అధికారులతో జరిగిన వీడియో కాన్ఫరెన్స్ మాట్లాడిన ఆయన, కోవిడ్ -19 మరియు లాక్ డౌన్ కారణంగా ఇలాంటి అపూర్వమైన సంక్షోభ సమయంలో, ప్రభుత్వ పేదలకు ఒక ప్యాకేజీని అందించిందని, ఉచిత సిలిండర్ల పంపణీ అందులో కీలకమైనదని తెలిపారు. ఏప్రిల్ ప్రారంభం నుంచి మూడు వారల్లో సుమారు 40 శాతం మంది లబ్ధిదారులకు తమ సిలిండర్ లభించిందని, లక్ష్యాన్ని చేరుకునేందుకు సిలిండర్ బుకింగ్ మరియు పంపిణీ వేగాన్ని మరింత పెంచాల్సిన అవసరం ఉందని తెలిపారు. ఈ క్రమంలో అత్యుత్తమ పద్ధతుల్ని అవలంబించాల్సిన అవసరం ఉందని, లక్ష్యం నిర్దేశించుకుని ప్రణాళిక ప్రకారం పని చేయాలని, ఈ దిశగా ప్రయత్నాలను మరింత పెంచుకోవాలని ఆయన డి.ఎన్.ఓ.లకు పిలుపునిచ్చారు. డోర్ డెలివరీ విషయంలో ఎలాంటి రాజీ పడకూడదని, అదనపు చార్జీల ఫిర్యాదులు ఉండకూడదని హెచ్చరించారు. పి.ఎం.యు.వై. లబ్ధిదారులకు అధిక ప్రాధాన్యత ఇస్తున్నామని, దీని వల్ల సాధారణ వినియోగదారులకు చేసే సరఫరా కూడా ప్రభావితం కాదని ఆయన తెలిపారు. ఈ సమయంలో ప్రతి ఒక్కరూ అన్ని రకాల ఆరోగ్య జాగ్రత్తలు పాటించాలని, లౌక్ డౌన్ సమయంలో ఎం.హెచ్.ఏ. సూచనలను పాటించాలని, ఆరోగ్యసేతు యాప్ గురించి ప్రజలకు అవగాహన కలిగించాలని ఆయన డి.ఎన్.ఓ.లకు పిలుపునిచ్చారు.
డి.ఎన్.ఓ.లు కలిసి పని చేస్తూ అనేక వినూత్న ఆలోచనలతో ముందుకు వెళుతున్నారు. ప్రజలకు చేరుకునేందుకు, వినియోగదారులుకు వారి ఖాతాల నుంచి డబ్బును ఇవ్వడానికి, మరియు సిలిండర్లను బుక్ చేయడంలో మరింత సహకారం అందిస్తున్నాయి. పథకం మరయు దాని విధానం గురించి ప్రజలకు అవగాహన కల్పించడానికి వారు వివిధ మార్గాలను ఉపయోగిస్తున్నారు. వారిలో కొందరు సౌకర్యవంతమైన సమయాలను ఎంచుకోవడంతో పాటు కిరాణా దుకాణాల సహాయం తీసుకుంటూ జిల్లా పరిపాలనా ప్రయత్నాలకు సహకారం అందిస్తున్నారు. వారిలో చాలా మంది పి.ఎం.కేర్స్ ఫండ్ కు సమిష్టిగా సహకరించారని, ఆరోగ్యసేతు యాప్ ను కూడా ప్రచారం చేస్తున్నారని సమాచారం.
బీహార్ లోని సుపాల్ లో దొంగలు దాడి చేసిన సంఘటనలో ఎల్.పి.జి. డెలివరీ బాయ్ దురదృష్టవశాత్తు మరణించిన ఘటన గురించి ప్రస్తావిస్తూ కేంద్ర మంత్రి శ్రీ ధర్మేంద్ర ప్రధాన్ ఆవేదన వ్యక్తం చేశారు. కార్యక్రమం ప్రారంభంలో అతడి ఆత్మ శాంతి కోసం ఒక నిముషం మౌనం పాటించారు. ఆ డెలివరీ బాయ్ కుటుంబాన్ని ఆదుకోవాలని, వారికి ప్రభుత్వం నుంచి అన్ని ఉపశమనాలు అందేలా చూడాలని సంబంధిత అధికారులకు ఆదేశించారు.
--
(
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టిసిఐఎస్ 2020-21లో ఆదాయం మరియు పన్ను తర్వాత మొత్తం వరుసగా రూ.17492.90 మిలియన్లు మరియు రూ.527.70 మిలియన్ల లాభాలను సాధించింది.
టెలికాం విభాగానికి రూ. 211.10 మిలియన్లు డివిడెండ్ చెల్లిస్తోంది.
టెలికమ్యూనికేషన్స్ కన్సల్టెంట్స్ ఇండియా లిమిటెడ్  చైర్మన్ & మేనేజింగ్ డైరెక్టర్ శ్రీ సంజీవ్ కుమార్ రూ. 211.10 మిలియన్ల డివిడెండ్ చెక్కును టెలికమ్యూనికేషన్స్ విభాగం చైర్మన్ డిసిసి & సెక్రటరీ శ్రీ కె. రాజారామన్కు అందించారు.
టిసిఐఎల్ ప్రారంభం నుండి నిరంతరం లాభాలను ఆర్జించే కంపెనీగా ఉంది. టిసిఐఎల్ 2020-21 వరకు ప్రభుత్వానికి రూ.2678.60 మిలియన్లు చెల్లించింది. ఈక్విటీలో ప్రభుత్వ ప్రారంభ పెట్టుబడి రూ. 3 మిలియన్లు. 2015-16లో రూ.160 మిలియన్లు మరింతగా చేరాయి. కంపెనీ యొక్క గ్రూప్ మరియు స్వతంత్ర నెట్వర్త్ 31 మార్చి, 2021 నాటికి వరుసగా రూ.9595.1 మిలియన్ మరియు రూ.6111 మిలియన్లు.
2020-21లో టిసిఐఎల్ స్వతంత్ర రాబడి మరియు పన్ను తర్వాత లాభం వరుసగా రూ.17492.90 మిలియన్ మరియు రూ.527.70 మిలియన్లను సాధించింది.
ఆగష్టు, 1978లో టిసిఐఎల్ స్థాపించబడింది. ఇది మినిస్ట్రీ ఆఫ్ కమ్యూనికేషన్స్, డిపార్ట్మెంట్ ఆఫ్ టెలికమ్యూనికేషన్స్ కింద పనిచేసే మినీ రత్న కేటగిరీ - I స్టేటస్ కంపెనీ. భారత ప్రభుత్వం తన వాటా మూలధనంలో 100% కలిగి ఉంది. టిసిఐఎల్ ఒక ప్రధాన ఇంజనీరింగ్ మరియు కన్సల్టెన్సీ కంపెనీ. టిసిఐఎల్ భారతదేశంతో పాటు విదేశాలలో అన్నిరకాల టెలికమ్యూనికేషన్స్, ఐటీ మరియు పౌర నిర్మాణ రంగాలలో ప్రాజెక్ట్లను చేపడుతుంది. ప్రపంచవ్యాప్తంగా 70 దేశాలలో టిసిఐఎల్ ప్రాజెక్ట్లను అమలు చేసింది.
కంపెనీ యొక్క ఓవర్సీస్ కార్యకలాపాలు కువైట్, సౌదీ అరేబియా, ఒమన్, మారిషస్, నేపాల్ మొదలైన వాటితో పాటు పాన్ ఆఫ్రికా ఈ-విద్యా భారతి &ఆరోగ్య భారతి నెట్వర్క్ ప్రాజెక్ట్తో పాటు 15 కంటే ఎక్కువ ఆఫ్రికన్ దేశాలు మరియు మరిన్ని ఆఫ్రికన్ దేశాలు చేరే అవకాశం ఉంది.
కంపెనీ అధిక విలువ కలిగిన ప్రభుత్వ కార్యక్రమాలను కూడా అమలు చేస్తోంది. డిపార్ట్మెంట్ ఆఫ్ పోస్ట్స్, డిఫెన్స్, నేవీ ఓఎఫ్సి ప్రాజెక్ట్లు, ఏపీఎస్ఎఫ్ఎల్, తెలంగాణ ఫైబర్, బిబిఎన్ఎల్ విశాట్ మరియు ఎక్లవ్యస్కూల్ కోసం గ్రామీణ ఐసిటీ వంటిభారతదేశ ప్రతిష్టాత్మక ప్రాజెక్ట్లను చేపడుతోంది.
ప్రధాన మంత్రి కార్యాలయం
వారణాసికి చెందిన వైద్యులు, అనుబంధ వైద్య సిబ్బంది, ఇతర ఫ్రంట్-లైన్ ఆరోగ్య కార్యకర్తలతో మే నెల 21వ తేదీన సంభాషించనున్న - ప్రధానమంత్రి
వారణాసికి చెందిన వైద్యులు, పారామెడికల్ సిబ్బంది మరియు ఇతర ఫ్రంట్-లైన్ ఆరోగ్య కార్యకర్తలతో, ప్రధానమంత్రి శ్రీ నరేంద్ర మోదీ 2121 మే, 21వ తేదీ ఉదయం 11 గంటలకు దృశ్య మాధ్యమం ద్వారా సంభాషించనున్నారు.
ఇటీవల డి.ఆర్.డి.ఓ. మరియు భారత సైన్యం సంయుక్త సహకారంతో ప్రారంభమైన, పండిట్ రాజన్ మిశ్రా కోవిడ్ హాస్పిటల్ తో సహా వారణాసిలోని వివిధ కోవిడ్ ఆసుపత్రు ల పనితీరును ప్రధానమంత్రి సమీక్షించనున్నారు. వారణాసి జిల్లాలో ఉన్న కోవిడ్ కాని ఇతర ఆసుపత్రుల పనితీరును కూడా, ఆయన, ఈ సందర్భంగా సమీక్షించనున్నారు.
వారణాసిలో కోవిడ్ రెండవ దశ తీవ్రత ను పరిష్కరించడానికి జరుగుతున్న ప్రయత్నాలతో పాటు, భవిష్యత్తు కోసం చేపడుతున్న సన్నాహకాల గురించి కూడా ప్రధానమంత్రి ఈ సందర్భంగా చర్చించనున్నారు.
ఆయుష్
కోల్కతాలో హోమియోపతి సదస్సును ప్రారంభించిన ఆయుష్ శాఖ సహాయ మంత్రి
“సర్వజ్ఞయ స్వాస్థ్య” సాధించే లక్ష్యంతో ఈ రోజు కోల్కతాలో హోమియోపతిపై కేంద్ర ఆయుష్ మరియు స్త్రీ శిశు అభివృద్ధి శాఖ సహాయ మంత్రి డాక్టర్ మహేంద్రభాయ్ ముంజపరా ఒక సదస్సును ప్రారంభించారు. హోమియోపతి చికిత్స, ఆరోగ్యం, ఆరోగ్య అభివృద్ది మరియు వ్యాధుల నివారణకు హోమియోపతిని ప్రధాన ఎంపికగా మార్చడానికి గాను హోమియోపతిపై ఈ సదస్సు నిర్వహించారు. ప్రపంచ హోమియోపతి దినోత్సవం ఏప్రిల్ 10న డాక్టర్ శామ్యూల్ హానెమాన్ జయంతిని పురస్కరించుకుని జరుపుకుంటారు. ఈ ఏడాది వేడుకను ఒకరోజు లేదా ఒకే చోట కాకుండా దేశ వ్యాప్తంగా నాలుగు జోన్లలో నిర్వహించాలని నిర్ణయించారు. సదస్సును ప్రారంభించిన సందర్భంగా డా. ముంజపరా హోమియోపతి యొక్క క్లినికల్ ప్రభావాలను మరియు పరిశోధనలో చేస్తున్న ప్రయత్నాలను ప్రశంసించారు. ఆయుష్లోని అన్ని వ్యవస్థల్లో గొప్ప ప్రగతిని సాధిస్తున్నామని చెప్పారు. ఆయుష్ మంత్రిత్వ శాఖ మౌలిక సదుపాయాల అభివృద్ధి, మానవ వనరుల అభివృద్ధి, డ్రగ్ డెవలప్మెంట్ మరియు పరిశోధన మరియు ఉత్తమ అభ్యాసాల ఆధారంగా ఆయుష్ వనరులను సృష్టిస్తోందని ఆయన తెలియజేశారు. క్లినికల్ మరియు రీసెర్చ్ సాక్ష్యాలను క్రోడీకరించడం ద్వారా హోమియోపతికి అనుకూలంగా ఉన్న సాక్ష్యాలను ప్రపంచం ముందు తీసుకురావాల్సిన సమయం ఆసన్నమైందని మంత్రి అన్నారు. భారతదేశంలో హోమియోపతి రాజధాని ప్రావిన్స్ పశ్చిమ బెంగాల్, ఇక్కడ నుండి వ్యవస్థ అభివృద్ధి చెందింది మరియు దేశంలోని అన్ని ప్రాంతాలకు వ్యాపించింది. అన్ని చికిత్సలు మరియు విధానాలు అధిక-నాణ్యత, సాక్ష్యం-ఆధారిత పారామితులపై ఆధారపడి ఉన్నాయని నిర్ధారించడానికి దృఢ నిబద్ధతతో హోమియోపతి విద్య, అభ్యాసం మరియు పరిశోధనలలో భారతదేశం ప్రపంచ నాయకత్వాన్ని సాధించేందుకు ఈ ప్రయత్నం మార్గం సుగమం చేస్తుంది.
ప్రధాన మంత్రి కార్యాలయం
భారతదేశాన్ని నాలెడ్జ్ హబ్గా మార్చడంలో నేప్ పాత్రను ప్రధాన మంత్రి అంగీకరించారు
జాతీయ విద్యా విధానం మూడవ వార్షికోత్సవం సందర్భంగా కేంద్ర విద్య, నైపుణ్యాభివృద్ధి & వ్యవస్థాపకత మంత్రి శ్రీ ధర్మేంద్ర ప్రధాన్ “మరోసారి నాలెడ్జ్ హబ్” అనే శీర్షికతో రాసిన కథనాన్ని ప్రధాన మంత్రి కార్యాలయం షేర్ చేసింది.
ప్రధానమంత్రి కార్యాలయం ట్వీట్ చేసింది;
"జాతీయ విద్యా విధానం యొక్క మూడవ వార్షికోత్సవం సందర్భంగా, కేంద్ర విద్యా మంత్రి శ్రీ @dpradhanbjp భారతదేశాన్ని అభివృద్ధి చెందుతున్న సాంకేతికతలకు కేంద్రంగా మార్చడానికి ఈ విధానం ఎలా ఉపయోగపడుతుందో వ్రాశారు."
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గత 20 రోజుల లాక్ డౌన్ లో 1,000 రైళ్ల సరుకు రవాణా చేసిన ఎఫ్సిఐ
లాక్డౌన్ కాలంలో మర్చి 24 నుండి ఇప్పటి వరకు 3 మిలియన్ మెట్రిక్ టన్నుల  ఆహార ధాన్యాలను 1,000 కి పైగా రైలు లోడ్లు  రవాణా చేయడం ద్వారా భారత ఆహార సంస్థ  అరుదైన ఘనత సాధించింది. ఇదే కాలంలో దేశంలోని వివిధ రాష్ట్రాల్లో సుమారు 950 రేక్లను  అన్లోడ్ చేయగలిగింది.
లాక్డౌన్ ప్రారంభమైనప్పటి నుండి ప్రతిరోజూ సగటున 3 లక్షల మెట్రిక్ టన్నులు  లోడ్, అన్లోడ్ చేస్తోంది, ఇది దాని సాధారణ సగటు కంటే రెట్టింపు. రోజుకు సగటున 2.95 లక్షల మెట్రిక్ టన్నులు, పిఎం గరిబ్ కళ్యాణ్ అన్న యోజన  కింద 2 ఎంఎంటి తో సహా వివిధ పథకాల కింద దేశవ్యాప్తంగా లాక్ డౌన్ అయినప్పటి నుండి ఎఫ్సిఐ ఇప్పటికే 5.9 ఎంఎంటి ఆహార ధాన్యాలను రాష్ట్ర ప్రభుత్వాలకు పంపిణీ చేసింది. అండమాన్, నికోబార్, లక్షద్వీప్, లేహ్, అరుణాచల్ ప్రదేశ్ వంటి దూర ప్రాంతాలతో సహా దేశంలోని ప్రతి ప్రాంతంలోని ఎఫ్సిఐ మొత్తం సిబ్బంది 24/7 ప్రాతిపదికన పనిచేస్తోంది. ప్రతిరోజూ 6 లక్షల మెట్రిక్ టన్నులు  ఆహార ధాన్యాలు నిరంతరాయంగా గమ్యాలకు చేరవేస్తోంది. నిత్యం లాగే ఎన్ఎఫ్ఎస్ఏ, అదనపు అవసరాలకు స్టాక్లను సరఫరా చేయడంతో పాటు, కోవిడ్ 19 మహమ్మారి కారణంగా ఆహార కొరత ఎదుర్కొంటున్న ప్రజలకు సహాయక చర్యలు చేపట్టడానికి ఎన్జిఓలు మరియు సంక్షేమ సంస్థలకు సబ్సిడీ రేటుతో స్టాక్స్ అందుబాటులో ఉండేలా ఎఫ్సిఐ తగు చర్యలు తీసుకుంటోంది.
పి ఎమ్ ఇ ఎ సి
భారత్@100 కోసం పోటీతత్వ రోడ్మ్యాప్ను విడుదల చేయనున్న ప్రధానమంత్రి ఆర్థిక సలహా మండలి 
భారత్@100 కోసం కాంపిటేటివ్నెస్ రోడ్మ్యాప్ను ప్రధానమంత్రి ఆర్థిక సలహామండలి 30 ఆగస్ట్ 2022న విడుదల చేయనుంది. ఈ రోడ్మ్యాప్ను ఈఏసీ-పీఎం, ఇన్స్టిట్యూట్ ఫర్ కాంపిటేటివ్నెస్ సంయుక్తంగా తయారు చేశాయి. దీనికి డా. అమిత్ కపూర్, ప్రొఫెసర్ మైఖేల్ ఈ. పోర్టర్, డా.క్రిస్టియన్ కేటెల్స్ అధ్యక్షత వహించారు.
ఈఏసీ-పీఎం రూపొందించిన ఈ రోడ్మ్యాప్ పత్రాన్ని డాక్టర్ బిబేక్ దేబ్రాయ్, ఛైర్మన్ ఈఏసీ-పీఎం, అమితాబ్ కాంత్, షెర్పా, జీ-20, సంజీవ్ సన్యాల్, సభ్యులు ఈఏసీ-పీఎం సమక్షంలో విడుదల చేయబడుతుంది. ఈ కార్యక్రమానికి ఇన్స్టిట్యూట్ ఫర్ కాంపిటీటివ్నెస్, విజిటింగ్ లెక్చరర్, స్టాన్ఫోర్డ్ యూనివర్శిటీ గౌరవాధ్యక్షుడు డాక్టర్ అమిత్ కపూర్ కీలకోపన్యాసం చేయనున్నారు; హార్వర్డ్ బిజినెస్ స్కూల్కు చెందిన ప్రొఫెసర్ మైఖేల్ ఇ. పోర్టర్ మరియు డాక్టర్ క్రిస్టియన్ కెటెల్స్, డాక్టర్ బిబేక్ దేబ్రాయ్, అమితాబ్ కాంత్ మరియు సంజీవ్ సన్యాల్ ప్రసంగించనున్నారు. ఈ విడుదలలో చొరవలో భాగంగా ఏర్పాటైన స్టేక్హోల్డర్ గ్రూప్ సభ్యుల ప్యానెల్ చర్చ కూడా ఉంటుంది. ప్యానెల్లో హరి మీనన్, డైరెక్టర్ ఇండియా కంట్రీ ఆఫీస్, బీఎంజీఎఫ్; రవి వెంకటేశన్, గ్లోబల్ ఎనర్జీ అలయన్స్ ఫర్ పీపుల్ అండ్ ప్లానెట్ చైర్మన్; గురుచరణ్ దాస్, రచయిత; సుమంత్ సిన్హా, ఛైర్మన్ & ఎండీ, రెన్యూ పవర్ మరియు ఇతరులు ఉండనున్నారు.
భారత్@100 కోసం పోటీతత్వ రోడ్మ్యాప్ ప్రొఫెసర్ మైఖేల్ ఇ. పోర్టర్ అభివృద్ధి చేసిన ఫ్రేమ్వర్క్పై ఆధారపడింది. భారత్@100 అనేది మన దేశం యొక్క శతాబ్ది సంవత్సరానికి సంబంధించిన ప్రయాణానికి ఒక రోడ్మ్యాప్, ఇది మన దేశం కోసం మీరు వివరించిన విస్తారమైన సామర్థ్యాన్ని మరియు భారీ ఆశయాలను సాకారం చేసుకోవడానికి అవసరమైన దశలను గుర్తిస్తుంది. 2047 నాటికి భారతదేశం అధిక-ఆదాయ దేశంగా అవతరించే మార్గాన్ని తెలియజేయడానికి, మార్గనిర్దేశం చేయడానికి రోడ్మ్యాప్ వివరిస్తుంది. ఇది సామాజిక పురోగతి మరియు భాగస్వామ్య శ్రేయస్సులో పొందుపరిచిన సుస్థిరత మరియు స్థితిస్థాపకత దిశలో భారతదేశ ఆర్థిక వ్యవస్థను మరింత ముందుకు తీసుకెళ్లడానికి విధాన లక్ష్యాలు, సూత్రాలు ప్రతిపాదిస్తుంది. భారతదేశ ప్రస్తుత ఆర్థిక స్థితి మరియు పోటీ ప్రయోజనాలను క్షుణ్ణంగా పరిశీలించడంపై ఆధారపడిన ప్రాధాన్య కార్యక్రమాల సమగ్ర ఎజెండాను రోడ్మ్యాప్ అందిస్తుంది. ఇటీవలి సంవత్సరాలలో మీ ప్రభుత్వం అమలులోకి తెచ్చిన అనేక సంస్కరణల ఆధారంగా, భారతదేశం ఇప్పుడు ఏ చర్యలకు ప్రాధాన్యత ఇవ్వాలి మరియు ఈ చర్యలను సమర్థవంతంగా అందించడానికి ఎలా నిర్వహించాలి అనే రెండింటినీ ఇది సూచిస్తుంది.
భారతదేశ వృద్ధిని మరింత ముందుకు నడిపించడానికి, దీర్ఘకాలికంగా దానిని కొనసాగించడానికి పోటీతత్వ విధానం భారతదేశ ఆర్థిక మరియు సామాజిక విధానానికి మూలస్తంభంగా ఉపయోగపడుతుందని కూడా ఈ పత్రం చెబుతుంది.
విడుదల కార్యక్రమం ఇందిరా గాంధీ నేషనల్ సెంటర్ ఫర్ ఆర్ట్స్ , జనపథ్, న్యూఢిల్లీలో ఉదయం 11:00 గంటలకు జరుగుతుంది. యూట్యూబ్ లో ఈ కార్యక్రమాన్ని www.YouTube.com/arthsastra లో ప్రత్యక్ష ప్రసారాన్ని వీక్షించవచ్చు.
మంత్రిమండలి
పర్యటన రంగం లో సహకారాన్ని పటిష్టం చేసుకొనేందుకు భారతదేశం మరియు ఉజ్బెకిస్తాన్ ల మధ్య ఎంఒయు కు ఆమోదం తెలిపిన మంత్రివర్గం
పర్యటన రంగం లో సహకారాన్ని పటిష్టం చేసుకొనేందుకు భారతదేశం మరియు ఉజ్బెకిస్తాన్ ల మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. ఉజ్బెకిస్తాన్ అధ్యక్షులు 2018వ సంవత్సరం అక్టోబరు 1వ తేదీ నాడు భారతదేశాన్ని సందర్శించే సందర్భంగా ఈ ఎంఒయు పై సంతకాలు జరుగనున్నాయి.
ప్రయోజనాలు:
పర్యటక రంగం లో ఎంఒయు పై సంతకాలు చేయడం ఇరు దేశాల లో పర్యటక రంగం లో సహకారాన్ని పెంపొందించుకొనేందుకు ఒక సంస్థాగతమైన యంత్రాంగాన్ని ఏర్పరచడం లో ఉభయ దేశాల కు సహయకారి కాగలదు. ఉజ్బెకిస్తాన్ నుండి దేశం లోకి విదేశీ యాత్రికుల ఆగమనాన్ని పెంచేందుకు కూడా ఇది దోహదం చేయగలదు. తత్ఫలితంగా ఆర్థకాభివృద్ధి తో పాటు, ఉపాధి కల్పన కు కూడా ఊతం లభిస్తుంది. స్థూలమైన ఫ్రేమ్ వర్క్ పరిధి లో మరియు సహకారానికి ఉద్దేశించిన రంగాల లో సంబంధిత వర్గాలన్నింటికీ పరస్పర ప్రయోజనాలు అందుతూ దీర్ఘకాలిక ప్రాతిపదికన పర్యటక రంగ సహకారం కొనసాగేందుకు సానుకూల స్థితిగతులను ఈ ఎంఒయు ఏర్పరచ గలుగుతుంది. దీనికి తోడు ఈ ఎంఒయు దీని లో నిర్దేశించిన లక్ష్యాలను సాకారం చేసేందుకు చర్యల అమలు లో ఉత్తమ పద్ధతులను జోడించేందుకు కూడా తగిన అవకాశాలను అన్వేషిస్తుంది.
(
ప్రధాన మంత్రి కార్యాలయం
మహాత్మగాంధీ కి ఆయన జయంతి నాడు వందనాన్ని ఆచరించిన ప్రధాన మంత్రి
మహాత్మ గాంధీ కి ఆయన జయంతి నాడు ప్రధాన మంత్రి శ్రీ నరేంద్ర మోదీ ప్రణామాన్ని ఆచరించారు.
ప్రధాన మంత్రి ఒక ట్వీట్ లో-
‘‘జాతి పిత మహాత్మ గాంధీ కి ఆయన జయంతి నాడు ఇదే వినమ్ర శ్రద్ధాంజలి. పూజ్య బాపు జీవనం మరియు ఆదర్శాలు దేశం లో ప్రతి ఒక్క తరం కర్తవ్య పథం లో పయనించడం కోసం ప్రేరణ ను అందిస్తూ ఉంటాయి.
మాననీయ బాపు గారికి గాంధీ జయంతి నాడు నేను ప్రణామాన్ని ఆచరిస్తున్నాను. ఆయన గొప్పవైనటువంటి సిద్దాంతాలు యావత్తు ప్రపంచం లో ప్రాసంగికం గా ఉన్నాయి; మరి లక్షల కొద్దీ ప్రజల కు వాటి నుంచి బలం అందుతున్నది ’’ అని పేర్కొన్నారు.
పౌర విమానయాన మంత్రిత్వ శాఖ
ఉడాన్ కింద బెల్గాం - సూరత్ - కిషన్గఢ్ మార్గంలో మొదటి విమాన సేవలు మొదలయ్యాయి.
బెల్గాం  నుండి సూరత్  నుండి కిషన్గఢ్  వరకు మొదటి విమానం సేవలు మొదలయ్యాయి. కేంద్ర ప్రభుత్వానికి చెందిన ఆర్సిఎస్-ఉడాన్  కార్యక్రమం కింద ఈ రోజు సర్వీసులు ప్రారంభమయ్యాయి. ప్రారంభోత్సవానికి పౌర విమానయాన మంత్రిత్వ శాఖ , ఎయిర్పోర్టు అథారిటీ ఆఫ్ ఇండియా  అధికారులు హాజరయ్యారు. సూరత్-కిషన్గఢ్-బెల్గాం మార్గంలో విమాన కార్యకలాపాలను ప్రారంభించడమేగాక, ఉడాన్ పరిధిలోని దేశంలోని టైర్ -2 & టైర్ -3 నగరాలకు మెట్రోలతో ఎయిర్ కనెక్టివిటీని అందించాలనే లక్ష్యంతో ప్రభుత్వం పని చేస్తుంది. ఉడాన్ పథకం కింద 300 కి పైగా రూట్లలో విమానాలు తిరుగుతున్నాయి. ప్రస్తుతం మొదలైనది 303వ రూటు.
ఇప్పటికీ కనెక్టివిటీ లేని ప్రాంతాలను అనుసంధానించడానికి నిరంతర ప్రయత్నాలు జరుగుతున్నాయి. గత సంవత్సరం ఉడాన్ 3 బిడ్డింగ్ ప్రక్రియలో స్టార్ ఎయిర్ కు బెల్గాం-సూరత్-కిషన్ గఢ్ మార్గం దక్కింది. విమాన సర్వీసులను సరసమైన & సాధారణ ప్రజలకు అందుబాటులో ఉంచడానికి ఉడాన్ పథకం కింద వయబిలిటీ గ్యాప్ ఫండింగ్  అందిస్తున్నారు. ఈ మార్గంలో వారానికి మూడుసార్లు ఈ కంపెనీ తన విమానాలను నడుపుతుంది. ఇందుకోసం 50 సీట్ల ఎంబ్రాయర్-145 విమానాలను మోహరించనుంది. ఈ మార్గం ఉడాన్పథకంలో స్టార్ ఎయిర్ మొదలుపెట్టిన 20 వ విమానమార్గం. ఈ రూట్లో ఎయిర్ కనెక్టివిటీ కోసం స్థానికులు ఎంతగానో ఎదురుచూస్తున్నారు. కిషన్ గఢ్లోని ప్రసిద్ధ నవగ్రహాల ఆలయం, అజ్మీర్ షరీఫ్ దర్గా, పుష్కర్ సరస్సు, ఫూల్ మహల్ ప్యాలెస్, రూపంగఢ్ కోట మొదలైనవాటిని ప్రజలు తరచూ సందర్శిస్తారు. ఈ నగరాన్ని మార్బుల్ సిటీ ఆఫ్ ఇండియా అని కూడా పిలుస్తారు. ఇక్కడ ఎర్ర మిరపకాయల పెద్ద మార్కెట్ ఉంది. ఇప్పటి వరకు బెల్గాం నుండి కిషన్గఢ్కు ప్రత్యక్ష రవాణా విధానం అందుబాటులో లేదు. ప్రయాణికులు ఆగ్రా వరకు రైలులో వెళ్లాల్సి వచ్చేది. కిషన్గఢ్ చేరుకోవడానికి బస్సు ఎక్కాల్సి ఉండేది. అదేవిధంగా, రహదారి ద్వారా, మొత్తం ప్రయాణం పూర్తి కావడానికి 25 గంటలకు పైగా పట్టేది. ఇప్పుడు, ప్రజలు 3:10 గంటల విమాన ప్రయాణాన్ని ఎంచుకోవడం ద్వారా సౌకర్యవంతంగా, త్వరగా ప్రయాణించవచ్చు , సులభంగా ప్రయాణించవచ్చు. విమానయానం బెల్గాం & కిషన్గఢ్ మధ్య తరచూ ప్రయాణించే ప్రజల సమయం, డబ్బు , శక్తిని ఆదా చేస్తుంది. అంతే కాకుండా, ఈ మార్గంలో సాధారణ విమాన కార్యకలాపాలను ప్రారంభించడం వల్ల ఈ ప్రాంత వాణిజ్యం , పర్యాటక రంగానికి మరింత ఉత్తేజం అందిస్తుంది. సూరత్ వాసులు మార్బుల్ సిటీకి చేరుకోవడానికి సుదీర్ఘ రైలు & రహదారి ప్రయాణాలు చేయాల్సి వచ్చేది. మొత్తం ప్రయాణం పూర్తి కావడానికి 50 గంటలకు పైగా పట్టింది, ఇప్పుడు, స్థానికులు కేవలం 80 నిమిషాల విమాన ప్రయాణంతో ద్వారా కిషన్గఢ్ చేరుకుంటారు.
పర్యటక మంత్రిత్వ శాఖ
కర్బన తటస్త దేశంగా 2070 నాటికి అవతరించడానికి ఇటీవల సిఒపి-26 శిఖరాగ్రత సమావేశంలో ప్రధానమంత్రి చేసిన వాగ్ధానానికి మనందరం కట్టుబడి ఉండాలన్న నితిన్ గడ్కరీ
నికర సున్నా ఉద్గారాలు లేదా కర్బన తటస్త దేశంగా 2070 నాటికి అవతరించడానికి ఇటీవల సిఒపి-26 శిఖరాగ్రత సమావేశంలో ప్రధానమంత్రి చేసిన వాగ్ధానానికి మనందరం కట్టుబడి ఉండాలని కేంద్ర రహదారి రవాణా, హైవేల మంత్రి నితిన్ గడ్కరీ అన్నారు. భారత్@ 75, సాధికార భారత్ః రేపటి కోసం నేడు అనన ఇతివృత్తంపై జరిగిన ఐసిసి &ఎజిఎం వార్షిక సమావేశంలో మాట్లాడుతూ, అత్యాధునిక సాంకేతికతను, ఆవిష్కరణలను, డిజిటలైజేషన్ను ఉపయోగించడం అన్నది దేశంలో కలుపుకుపోయే, స్థిరమైన అభివృద్ధికి దారి తీస్తుందని ఆయన చెప్పారు. ఆజాదీ కా అమృత్ మహోత్సవ్ ప్రయాణంలో, మనం ఇప్పుడు ఒక మలుపులో ఉన్నామని, మన ప్రభుత్వం రేపటి నిర్మాణం కోసం నిర్ధిష్టమైన చర్చలు తీసుకుంటోందని మంత్రి అన్నారు. ఇది మరింత చైతన్యవంతమైన, ఆత్మనిర్భర, మన నేటికంటే పర్యావరణ స్థితిస్థాపక రేపటి కోసమని ఆయన వివరించారు.
హరిత హైవే మిషన్లో భాగంగా, ప్రభుత్వం జాతీయ రహదారులపై చెట్లు నాటడం, తిరిగి నాటడాన్ని ప్రభ/త్వం కొనసాగిస్తోందన్నారు. ఇందులో స్థానిక సముదాయాలు, రైతులు, ఎన్జీవోలు, ప్రైవేట్ రంగం భాగస్వామ్యాన్ని భారీ ఎత్తున్న ఆశిస్తున్నామని తెలిపారు. మౌలిక సదుపాయాలలో భారీ పెట్టుబడుల లాభాలను ఉపయోగించేందుకు, ప్రైవేటు రంగం లాజిస్టక్స్ పార్కులను, స్మార్ట్ సిటీలను, పారిశ్రామిక పార్కులను రహదారుల వెంట నిర్మించేందుకు పెట్టుబడులు పెట్టవచ్చన్నారు.
భారత్మాలా ఫేజ్ 1& 2 కింద 65,000కిమీల జాతీయ రహదారులను నిర్మించడం జరుగుతోందని గడ్కరీ చెప్పారు. భారత్మాలా 1 కింద మొత్తం రూ. 10 లక్షల కోట్ల మూలధన వ్యయంతో దాదాపు 35,000కిమీల హైవేలను అభివృద్ధి చేయాలన్నది ప్రణాళిక అన్నారు. ఇప్పటికే 20,000 కిమీలు నిర్మాణంలో ఉన్నాయన్నారు. రెండు లక్షల కిలోమీటర్ల జాతీయ రహదారి నెట్వర్క్ను 2025 నాటికి అభివృద్ధి చేసేందుకు ప్రభుత్వం వేగవంతంగా పని చేస్తోందని మంత్రి చెప్పారు.
ఎలక్ట్రిక్ ద్విచక్రవాహనాలు, త్రి చక్రవాహనాలు, కార్లకు భారత్ అతిపెద్ద ఎలక్ట్రిక్ వాహనాల మార్కెట్గా అవతరిస్తోందని, తక్కుప ధరలో దేశీయ బ్యాటీరీ సాంకేతికతను అభివృద్ధి చేసేందుకు ప్రత్యేక కృషి జరుగుతోందని గడ్కరీ తెలిపారు. సంప్రదాయ ఆటో వ్యాపారంలో ఉన్నవారికన్నా ఎలక్ట్రానిక్ వాహనాల పరిశ్రమలోకి ప్రవేశించిన స్టార్టప్లు, నూతన పోటీదారులు బాగా రాణిస్తున్నారని ఆయన చెప్పారు.
ప్రైవేటు రంగం నుంచి ఎక్కువ భాగస్వామ్యం, పెరిగిన ప్రభుత్వ వ్యయంతో దేశ సరఫరా గొలుసులో పెట్టుబడిదారులకు అవకాశాలు పెరుగుతాయని మంత్రి వివరించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.93 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
13,93,88,755
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 13.93 కోట్లకుపైగా  నిల్వలు అందుబాటులో ఉన్నాయి.
హోం మంత్రిత్వ శాఖ
పోర్ట్బ్లెయిర్, లిటిల్ అండమాన్, స్వరాజ్ ఐలాండ్ను అనుసంధానించేలా 2300 కి.మీ. సబ్మెరైన్ ఓఎఫ్సీని ప్రధాని మోదీ ప్రారంభించడాన్ని, అండమాన్&నికోబార్ దీవుల ప్రజలకు చిరస్మరణీయ రోజుగా అభివర్ణించిన కేంద్ర హోంమంత్రి శ్రీ అమిత్ షా
ఈ ప్రాజెక్టు ఎన్నో సవాళ్లతో కూడినది, అయినా గడువులోగా పూర్తవుతుంది: అమిత్ షా
అండమాన్&నికోబార్ అభివృద్ధిలో నవశకానికి ఈ ప్రాజెక్టు నాంది అవుతుంది: అమిత్ షా
మెట్రో నగరాలతో సమానంగా, అండమాన్&నికోబార్ దీవులకు అధిక వేగవంతమైన టెలికామ్, బ్రాడ్బ్యాండ్ సౌకర్యాలను సబ్మెరైన్ ఓఎఫ్సీ కల్పిస్తుంది: అమిత్ షా
'డిజిటల్ ఇండియా' సాధనకు, ఆధునిక సదుపాయలతో పౌరులను సాధికారం చేసేందుకు మోదీ ప్రభుత్వం గట్టి సంకల్పంతో ఉంది: అమిత్ షా
పోర్ట్బ్లెయిర్, లిటిల్ అండమాన్, స్వరాజ్ ఐలాండ్ను అనుసంధానించేలా 2300 కి.మీ. పొడవైన సబ్మెరైన్ ఆప్టికల్ ఫైబర్ కేబుల్ ను ప్రధాని శ్రీ నరేంద్ర మోదీ ప్రారంభించడాన్ని, అండమాన్&నికోబార్ దీవుల ప్రజలకు చిరస్మరణీయ రోజుగా కేంద్ర హోంమంత్రి శ్రీ అమిత్ షా అభివర్ణించారు.
ఈ ప్రాజెక్టులో ఎన్నో సవాళ్లు ఉన్నాయి, అయినా గడువులోగా పూర్తవుతుందంటూ అమిత్ షా వరుస ట్వీట్లు చేశారు.
ప్రధాని శ్రీ నరేంద్ర మోదీ, కేంద్ర సమాచార, ఎలక్ర్టానిక్స్, ఐటీ శాఖ మంత్రి శ్రీ రవిశంకర్ ప్రసాద్కు అమిత్ షా కృతజ్ఞతలు తెలిపారు. మైలురాయి లాంటి ఈ ప్రాజెక్టు, అండమాన్&నికోబార్ అభివృద్ధిలో నవశకానికి నాంది అవుతుందని పేర్కొన్నారు.
మెట్రో నగరాలతో సమానంగా, అండమాన్&నికోబార్ దీవులకు అధిక వేగవంతమైన టెలికామ్, బ్రాడ్బ్యాండ్ సౌకర్యాలను ఈ సబ్మెరైన్ ఓఎఫ్సీ కల్పిస్తుందన్న అమిత్ షా, ఈ-విద్య, బ్యాంకింగ్, టెలీ మెడిసిన్, పర్యాటక రంగ ప్రోత్సాహం ద్వారా ఉపాధి వృద్ధి వంటి గొప్ప లాభాలకు ఇది కారణమవుతుందని అన్నారు.
'డిజిటల్ ఇండియా' సాధనకు, ఆధునిక సదుపాయలతో పౌరులను సాధికారం చేసేందుకు మోదీ ప్రభుత్వం
గట్టి సంకల్పంతో ఉందని అమిత్ షా ట్వీట్లో పేర్కొన్నారు.
ప్రధాన మంత్రి కార్యాలయం
గీతా జయంతి నాడు ప్రజల కు శుభాకాంక్షలు తెలిపిన ప్రధాన మంత్రి
గీతా జయంతి నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘భారతామృత్ సర్వస్వం విష్ణోర్వక్త్రాద్విని: సృతమ్
గీతా గంగోదకం పీత్వా పునర్జన్మ న విద్యతే
గీతా జయంతి సందర్భం లో దేశ ప్రజలు అందరి కి అనంత శుభకామన లు. శ్రీమద్భగవద్గీత శతాబ్దాల తరబడి మానవ జాతి కి మార్గదర్శనం చేస్తూ వచ్చింది. అధ్యాత్మ మరియు జీవన దర్శనం తో ముడిపడ్డ ఈ మహా గ్రంథం ప్రతి యుగం లోను దారి ని చూపేది గా ఉండగలదు.’’ అని పేర్కొన్నారు.
(